_:n5b5560b5ee0d432d9ea237a07304bc5fxb0
<http://schema.org/articleBody>
"<p>Всеки мечтае да има плосък корем, колкото се може по-дълго, но истината е, че мазнините в тази част на тялото се изгарят най-трудно. Все пак има няколко неща, които човек може да направи, за да се отърве от тях, като например - да пие повече вода... Да, звучи някак прекалено лесно, но тя е един от най-ефективните начини за детоксикация на организма, особено ако към нея се прибавят някои специални добавки, които да подсилят въздействието ѝ, пише сайтът Лайф.дир.бг.</p>\r\n<p>Нека сега да разберем, кои са те:</p>\r\n<p><strong>Чесън</strong></p>\r\n<p>Науката потвърждава, че от консумацията на чесън има много здравословни ползи - той понижава кръвното налягане, като природен антибиотик (както го наричат), той се бори с множество болести, намалява нивата на холестерола и детоксикира тялото от тежки метали. При това не е нужно да се яде! Има и друг начин:</p>\r\n<p>Вземете 2 скилидки чесън и ги разрежете наполовина.</p>\r\n<p>Изчакайте 10 минути, след което ги прибавете към 500 мл. вода.</p>\r\n<p>Оставете да престоят поне два часа в течността, а после можете да ги извадите от нея и да я изпиете.</p>\r\n<p><strong>Ябълка и канела</strong></p>\r\n<p>И ябълката, и канелата помагат в ускоряването на метаболизма, което означава, че с тяхна помощ се отслабва по-бързо. Те съдържат важни антиоксиданти, като в същото време са богати на витамин С и В. Наред с всички останали ползи от канелата, тя понижава нивата на холестерол и регулира тези на кръвната захар.</p>\r\n<p>Нарежете две ябълки на резени и ги изсипете в кана с 1 литър вода, после прибавете две цели пръчки канела към тях. Оставете съдът да престои за 1 час в хладилника, след което можете да консумирате водата.</p>\r\n<p><strong>Черен пипер</strong></p>\r\n<p>Черният пипер е отлична съставка, ако искате да детоксикирате тялото си и да се отървете от излишните килограми. Редица изследванията сочат, че той има антиоксидантни свойства, които могат да помогнат за предотвратяване на възпаления, преждевременно стареене и сърдечни заболявания. Освен това може да подобри метаболизма и да понижи нивата на холестерола.</p>\r\n<p>Необходими са ви: 1 чаена лъжица смачкани зърна от черен пипер (не използвайте млян), 1 с. л. настърган джинджифил, 1 с. л. мед и 1 лимон.</p>\r\n<p>Смесете зърната от черен пипер с джинджифила, след което прибавете меда и разбъркайте сместа добре. После загрейте 500 мл. вода на котлона, а когато заври я махнете и изсипете част от нея в чаша. Прибавете 1 с. л. от предварително приготвената смес и изстискайте половин лимон. Не чакайте да изстине, а пийте, докато все още е топло.</p>\r\n<p><strong>Розмарин</strong></p>\r\n<p>Предимствата на розмарина са наистина впечатляващи. Проучвания показват, че той може да помогне за подобряване на храносмилането, паметта и имунната система. Пиенето на вода с това растение (в малки дози) може да бъде не само приятен, но и полезен навик.</p>\r\n<p>Трябва ви само един стрък пресен розмарин и 1 нарязан лимон (без кората). Прибавете ги към 1 л. вода и оставете напитката да престои в хладилника най-малко за 2 часа (или за една цяла нощ), след което можете да я пиете.</p>"
<https://www.marica.bg/zdrave/dobavete-tezi-neshta-vav-vodata-za-plosak-korem>